CELEX: 62012CN0163
Language: fi
Date: 2012-04-02 00:00:00
Title: Asia C-163/12: Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 2.4.2012 — Società Cooperativa Autonoleggio Piccola arl ja Gianpaolo Vivani v. Comune di Grottaferrata

9.6.2012   
            
            
               FI
            
            
               Euroopan unionin virallinen lehti
            
            
               C 165/15
            
         Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 2.4.2012 — Società Cooperativa Autonoleggio Piccola arl ja Gianpaolo Vivani v. Comune di Grottaferrata
   (Asia C-163/12)
   2012/C 165/24
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo Regionale del Lazio
   
      Pääasian asianosaiset
   
   
      Valittajat: Società Cooperativa Autonoleggio Piccola arl ja Gianpaolo Vivani
   
      Vastapuoli: Comune di Grottaferrata
   
      Ennakkoratkaisukysymykset
   
   
               1)
            
            
               Ovatko SEUT 49 artikla, SEU 3 artikla, SEUT 3, SEUT 4, SEUT 5 ja SEUT 6 artikla, SEUT 101 ja SEUT 102 artikla sekä asetus (ETY) N:o 2454/1992 (1) ja asetus (EY) N:o 12/1998 (2) esteenä vuonna 1992 annetun lain nro 21 3 §:n 3 momentin ja 11 §:n soveltamiselle, siltä osin kuin niissä säädetään seuraavaa: ”3. Kuljetuksesta vastaavan tahon toimipaikka ja varikon sijaintipaikka voivat olla yksinomaan luvan myöntäneen kunnan alueella” ja ”– — autonvuokrausta kuljettajan kanssa koskevat kuljetusvaraukset tehdään varikoilla. Autonvuokrauspalvelun kuljettajan kanssa on alettava ja päätyttävä aina luvan myöntäneessä kunnassa sijaitsevalla varikolla, jonne ajoneuvon on palattava, mutta käyttäjä voidaan hakea myös muista kunnista ja kuljettaa niihin. — –”?
            
         
               2)
            
            
               Ovatko SEUT 49 artikla, SEU 3 artikla, SEUT 3, SEUT 4, SEUT 5 ja SEUT 6 artikla, SEUT 101 ja SEUT 102 artikla sekä asetus (ETY) N:o 2454/1992 ja asetus (EY) N:o 12/1998 esteenä 26.10.1993 annetun Lazion aluelain nro 58 5 ja 10 §:n soveltamiselle, siltä osin kuin niissä säädetään seuraavaa: ”– — Käyttäjä on haettava tai palvelu on aloitettava luvan myöntäneen kunnan alueelta” ja ”– –käyttäjä on haettava tai palvelu on aloitettava aina luvan myöntäneen kunnan alueelta mihin tahansa määränpäähän ja kuljettajan suostumuksella kunnan alueen ulkopuolelle”?
            
         
      (1)  EYVL L 251, s. 1.
   
      (2)  EYVL 1998, L 4, s. 10.